 Z A P I S N I K

1. (konstituirajuće) sjednice Vijeća Mjesnog odbora  Havidići,

održane 23. lipnja 2021.


Sjednica se održava u sjedištu Gradske četvrti Brezovica, Brezovička cesta 100, s početkom u 12,00 sati.
NAZOČNI IZABRANI ČLANOVI VIJEĆA:

Dragutin Havidić, Siniša Havidić, Ljiljana Novaković Bokan, Damir Vugrenić i Enisa Hevešević.
OSTALI NAZOČNI:


- Milan Kulaš, voditelj odsjeka 

            - Kamelia Antonia Pelikon, stručni referent za rad gradskih četvrti i mjesnih odbora

- Lidija Špišić, stručni referent za rad gradskih četvrti i mjesnih odbora

            - Petar Vukelić, viši stručni suradnik 

            - Stjepan Tomislav Križanić, stručni referent za rad gradskih četvrti i mjesnih odbora


Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju Pročelnice Gradskog ureda za Mjesnu samoupravu sjednicom predsjedava Voditelj Područnog odsjeka Brezovica (Novi Zagreb) Milan Kulaš.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Havidići.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1.   Osnivanje i izbor članova Mandatnog povjerenstva,

2.   Izvješće Mandatnog povjerenstva o provedenim izborima za članove Vijeća Mjesnog 

      odbora Havidići s verifikacijom mandata,

3.   Polaganje prisege članova Vijeća,

4.   Izbor predsjednika Vijeća,

5.   Izbor potpredsjednika Vijeća,

6.   Pitanja i prijedlozi.

Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – sjednicom nadalje, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova. 

Predsjedava Dragutin Havidić, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 5 izabranih članova, odnosno zamjenika članova, od ukupno 5 članova Vijeća, što znači da Vijeće može pravovaljano odlučivati, te otvara nastavak sjednice.

Predsjedatelj podsjeća nazočne da je dnevni red sjednice prihvaćen na prvom dijelu sjednice.
Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno (uz 5 glasova ZA), donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Havidići (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Siniša Havidić


za članove:       1.  Ljiljana Novaković Bokan i




 2.  Damir Vugrenić                   

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Havidići s prijedlogom za verifikaciju mandata članovima Vijeća – donošenje zaključka
Predsjednik  Mandatnog povjerenstva podnosi izvješće. 
(Izvješće se prilaže ovom zapisniku.) 

Predsjedatelj otvara raspravu.


Bez rasprave, Vijeće jednoglasno (uz 5 glasova ZA), donosi
Z A K LJ U Č A K

o Izvješću Mandatnog povjerenstva 
           1. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća:


      (ime i prezime)                                                (kandidacijska lista)

1.  Dragutin Havidić                                             HDZ-HSLS-HSU

2.  Siniša Havidić                                                  HDZ-HSLS-HSU  

3.  Damir Vugrenić                                               SDP
4.  Enisa Hevešević                                               SDP
5.  Ljiljana Novaković Bokan                             „365 STRANKA RADA I SOLIDARNOSTI“


3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56 a.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 4. Izbor predsjednika Vijeća

Predsjedatelj obavještava članove Vijeća da su u skladu s Poslovnikom Vijeća podnesena dva prijedloga za izbor predsjednika Vijeća.

             Prvi prijedlog da se za predsjednika izabere  Dragutin Havidić podnijeli su članovi: Dragutin Havidić i Ljiljana Novaković Bokan.
            Drugi prijedlog da se za predsjednika izabere  Damir Vugrenić podnijeli su članovi: Damir Vugrenić i Enisa Hevešević.
            Predsjedatelj otvara raspravu.


Budući da nitko ne traži riječ,  predsjedatelj j daje na glasovanje prvi prijedlog. 


Za kandidata Dragutina Havidića glasovala su 3 člana Vijeća dok su dva člana Vijeća bila protiv.
Predsjedatelj utvrđuje da je većinom glasova usvojen prvi prijedlog i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Havidići


1. Za predsjednika Vijeća Mjesnog odbora Havidići izabran je Dragutin Havidić.


2. Ovaj će zaključak biti objavljen na oglasnoj ploči u sjedištu Mjesnog odbora.

Predsjednik zahvaljuje članovima Vijeća na ukazanom mu povjerenju i nastavlja predsjedati.
Ad 5. Izbor potpredsjednika Vijeća

Predsjednik obavještava članove Vijeća da su u skladu s Poslovnikom Vijeća podnesena dva prijedloga za izbor potpredsjednika Vijeća.

             Prvi prijedlog da se za potpredsjednicu  izabere Ljiljana Novaković Bokan podnijeli su članovi: Dragutin Havidić i Ljiljana Novaković Bokan.
             Drugi prijedlog da se za potpredsjednicu izabere Enisa Hevešević podnijeli su članovi: Damir Vugrenić i Enisa Hevešević.
          
Predsjednik otvara raspravu.


Budući se nitko ne javlja za riječ, predsjednik zaključuje raspravu te daje na glasovanje prvi prijedlog. 


Za kandidata Ljiljanu Novaković Bokan glasovala su 3 člana Vijeća, a protiv su glasovala 2 člana Vijeća.
Predsjednik utvrđuje da je većinom glasova usvojen prvi prijedlog i konstatira da Vijeće donosi
Z A K LJ U Č A K

o izboru potpredsjednika Vijeća Mjesnog odbora Havidići

1. Za potpredsjednicu Vijeća Mjesnog odbora Havidići izabrana je Ljiljana Novaković Bokan.

2. Ovaj zaključak bit će objavljen na oglasnoj ploči u sjedištu Mjesnog odbora.
            Predsjednik čestita izabranoj potpredsjednici.

            Potpredsjednica zahvaljuje članovima Vijeća.

Ad 6. Razno
Budući da nitko ne traži riječ, predsjednik zaključuje sjednicu.

Dovršeno u 12,30 sati.

          KLASA: 026-02/21-002/900
          URBROJ: 251-06-11-804-21-2
          Brezovica, 23. lipnja 2021.                 
      Predsjednik
                 Zapisnik vodio:                                                            Vijeća Mjesnog odbora

         Havidići
                   Lidija Špišić                                                                   Dragutin Havidić
